Vedelkütuse erimärgistamise seaduse muutmise seadust arutati valitsuse 5. mai 2011.a istungil ja see kiideti heaks 15.06.2011 Riigikogu otsusega (39 SE). Muudatused jõustuvad 2012. aasta 1. jaanuaril.    Seadusmuudatuste kohaselt lõpetatakse erimärgistatud vedelkütuse kasutamine  paiksetes mootorites ning kaevandus-, metsandus- ja ehitustöödel. Tegemist on esimese etapiga erimärgistatud kütuse maksuerisuste süsteemi reformimisel.    Järgnevalt töötatakse 2011.a lõpuks välja toetusskeemide või otsetoetuste rakendamise süsteem seni allesjäävatele soodustatud valdkondadele: reisijate ja kaupade raudteeveole, laevaliiklusele, soojuse ja elektrienergia tootmisele ning põllumajandusele.    Muudatuste eesmärk on tagada kütusemüüjate võrdne kohtlemine, võimaldades  tagatise vähendamist kõigile kütusemüüjatele.